जूनागढ़
जूनागढ़ का यह प्राणीउद्यान गुजरात का सबसे पुराना प्राणीउद्यान है। यह प्राणीउद्यान गिर के विख्यात शेर के अलावा चीते और तेंदुआ के लिए प्रसिद्ध है। गिर के शेरों को लुप्‍तप्राय होने से बचाने के लिए जूनागढ़ के नवाब ने 1863 ईस्वी में इस प्राणीउद्यान का निर्माण करवाया था। यहां शेर के अलावा बाघ, तेंदुआ, भालू, गीदड़, जंगली गधे, सांप और चिड़िया भी देखने को मिलती है। यह प्राणीउद्यान लगभग 500 एकड़ में फैला हुआ है।
गीर सोमनाथ जिला
गीर का सुविख्यात जंगल और अती प्राचीन सोमनाथ ज्योतिर्लिंग के नाम से ज़िले का नाम गीर सोमनाथ पड़ा है। अगस्त २०१३ में गुजरात के तत्कालीन मुख्यमंत्री नरेन्द्र मोदी द्वारा सात नये ज़िले कि घोषणा की गई थी। गीर सोमनाथ ज़िला जूनागढ ज़िले से बनाया गया है। गीर का जंगल और सोमनाथ मंदिर के कारण ये विस्तार पूरे भारत में मशहूर है।